b'\n_START_ARTICLE_\nLon\xc4\x8dek balon\xc4\x8dek\n_START_SECTION_\nVsebina\n_START_PARAGRAPH_\nZgodba pripoveduje o siroma\xc5\xa1ni \xc5\xbeeni, ki ni imela ni\xc4\x8desar, kar bi vrgla v lonec. Imela pa je lon\xc4\x8dek, ki ga je vedno skrbno pomila. Lon\xc4\x8dek ji je nato za\xc4\x8del prina\xc5\xa1ati hrano. Ko pa ji je nekega dne prinesel denar, ga \xc5\xbeena ni ve\xc4\x8d pomila. Lon\xc4\x8dek se je zato razjezil in ji prinesel kravje iztrebke. Ko je \xc5\xbeena videla, kaj ji je prinesel, ga je vrgla skozi okno. Lon\xc4\x8dek je od\xc5\xa1el in se ni nikoli ve\xc4\x8d vrnil.\n_START_SECTION_\nLiki\n_START_PARAGRAPH_\nGlavna knji\xc5\xbeevna lika sta revna \xc5\xbeena in lon\xc4\x8dek._NEWLINE_Revna \xc5\xbeena je oseba, ki ji je zmanjkalo ji hrane, ima pa lon\xc4\x8dek. Tega vsaki\xc4\x8d skrbno pomije in ga da na okensko polico, da ga sonce posu\xc5\xa1i. Njena skrb za lon\xc4\x8dek je popla\xc4\x8dana, ko ji ta za\xc4\x8dne prina\xc5\xa1ati hrano. Ona mu je hvale\xc5\xbena in vedno znova ga pomiva. Ko pa ji lon\xc4\x8dek prinese denar, jo prevzame \xc5\xbeelja po bogastvu. Namesto da bi lon\xc4\x8dek umila, mu re\xc4\x8de, naj prinese \xc5\xa1e ve\xc4\x8d denarja. Ker lon\xc4\x8dek ne prinese kar je \xc5\xbeelela, ga nehvale\xc5\xbeno vr\xc5\xbee skozi okno._NEWLINE_Lon\xc4\x8dek je pravlji\xc4\x8dni lik. Ima \xc4\x8dlove\xc5\xa1ke lastnosti, saj govori, hodi, te\xc4\x8de... Hvale\xc5\xbeen je, da ga revna \xc5\xbeena vedno znova umiva in postavlja na sonce. Nekega dne ji popla\xc4\x8da s tem, da ji prinese hrano kasneje pa tudi cekine. Ko pa vidi, da je denar \xc5\xbeeni pomembnej\xc5\xa1i kot to, da bi ga umila, se ujezi. Svojo jezo poka\xc5\xbee s tem, ko ji prinese kravje iztrebke namesto denarja. Na koncu lon\xc4\x8dek odide v \xc5\xa1irni svet._NEWLINE_Stranske knji\xc5\xbeevne osebe so \xc5\xa1e: sonce, kmet, mesarica in bogati mo\xc5\xbe.\n_START_SECTION_\nAnaliza pravljice\n_START_PARAGRAPH_\nLon\xc4\x8dek balon\xc4\x8dek je ljudska pravljica. Avtor ni poznan, kraj in \xc4\x8das dogajanja nista natan\xc4\x8dno dolo\xc4\x8dena. Kraj lahko dolo\xc4\x8dimo posredno. Pravljica se dogaja v hi\xc5\xa1i, na trgu, v mesnici.V pravljici sta prisotni nasprotji skromnost-neskromnost in rev\xc5\xa1\xc4\x8dina-bogastvo. \xc5\xbdena je revna, ostali pa imajo preve\xc4\x8d hrane, denarja... Pojavijo se tudi pravlji\xc4\x8dna bitja oz. predmeti, to je lon\xc4\x8dek, ki je personificiran lik. Hkrati je ta tudi \xc4\x8darobni rekvizit. Na koncu pravljice pa je zapisan tudi nauk.'